इंडिया कॉउचर वीक 2023 में फैशन डिजाइनर गौरव गुप्ता के लिए बनीं शो स्टॉपर
जान्हवी कपूर ने 27 जुलाई को नई दिल्ली में इंडिया कॉउचर वीक 2023 में रैंप वॉक किया है। इस इवेंट में वह फैशन डिजाइनर गौरव गुप्ता के लिए शोस्टॉपर बनीं। जहां वह ब्लू लहंगे में रैंप पर उतरीं। इस दौरान का एक वीडियो सोशल मीडियाShow stopper for fashion designer Gaurav Gupta at India Couture Week 2023
फैशन डिजाइन काउंसिल ऑफ इंडिया (एफडीसीआई) द्वारा आयोजित इंडिया कॉउचर वीक 26 जुलाई को शुरू हुआ है। जहां इंडस्ट्री के तमाम बड़े डिजाइनरों ने अपने कलेक्शन पेश किए। इवेंट में जान्हवी कपूर ने रैंप की शोभा बढ़ाई और वह फैशन डिजाइनर गौरव गुप्ता के लिए शोस्टॉपर बनीं। जान्हवी ने ब्लू लहंगे में रैंप वॉक किया है।
जान्हवी कपूर का लुक 
इवेंट में जान्हवी शानदार ब्लू लहंगे में बेहद गॉर्जियस लग रही हैं। उन्होंने लहंगे के साथ मैचिंग स्ट्रैपी ब्लाउज और केप दुपट्टा ले रखा था। इस लुक को एक्ट्रेस ने न्यूड मेकअप और वेवी हेयर स्टाइल के साथ कम्पलीट किया है। जान्हवी ने बड़े ही शालीनता और ग्लैमर के साथ रैंप पर वॉक किया है। इस कार्यक्रम से जान्हवी के वीडियो और फोटोज सोशल मीडिया पर छाए हुए हैं, जिस पर उनके फैंस कमेंट कर उनकी सराहना कर रहे हैं।
फैंस को पसंद आया लुक 
जान्हवी के वीडियो पर एक यूजर ने कमेंट करते हुए लिखा, 'बॉलीवुड की सबसे हॉट सेलिब्रिटी'। दूसरे ने लिखा, 'वॉव'। तीसरे यूजर ने कमेंट करते हुए लिखा, ' हे भगवान, वह बहुत खूबसूरत लग रही हैं'। वहीं एक अन्य यूजर ने कमेंट करते हुए लिखा, 'वाह, बहुत सुन्दर कलर है'।
जान्हवी का वर्कफ्रंट 
जान्हवी कपूर की फिल्म बवाल 21 जुलाई, 2023 को ओटीटी प्लेटफॉर्म अमेजन प्राइम वीडियो पर रिलीज हुई है। इस फिल्म के जरिए जान्हवी ने पहली बार वरुण धवन के साथ स्क्रीन शेयर किया है। इसके अलावा जान्हवी जल्दी ही जूनियर एनटीआर की फिल्म से टॉलीवुड डेब्यू करेंगी। 'एनटीआर 30' अगले साल 5 मार्च, 2024 को सिनेमाघरों में रिलीज होगी।
ये जूनियर एनटीआर की पहली सोलो पैन इंडिया फिल्म है, जिसे तेलुगु के साथ-साथ तमिल, हिंदी, कन्नड़ और मलयालम भाषा में रिलीज किया जाएगा। जान्हवी के पास 'मिस्टर एंड मिसेज माही' और 'बड़े मियां छोटे मियां' भी पाइप लाइन में है।
